Document ID: 32002R1883

Κανονισμός (ΕΚ) αριθ. 1883/2002 της Επιτροπής
της 22ας Οκτωβρίου 2002
για τροποποίηση του κανονισμού (ΕΚ) αριθ. 1081/2000 του Συμβουλίου σχετικά με την απαγόρευση πώλησης, προμήθειας και εξαγωγής στη Βιρμανία/Μιανμάρ εξοπλισμού δυνάμενου να χρησιμοποιηθεί για εσωτερική καταστολή ή τρομοκρατία, και τη δέσμευση των κεφαλαίων ορισμένων υψηλών δημοσίων αξιωματούχων στην εν λόγω χώρα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1081/2000 του Συμβουλίου, της 22ας Μαου 2000, σχετικά με την απαγόρευση πώλησης, προμήθειας και εξαγωγής στη Βιρμανία/Μιανμάρ εξοπλισμού δυνάμενου να χρησιμοποιηθεί για εσωτερική καταστολή ή τρομοκρατία, και τη δέσμευση των κεφαλαίων ορισμένων υψηλών δημοσίων αξιωματούχων στην εν λόγω χώρα(1), και ιδίως το άρθρο 4 πρώτη περίπτωση,
Εκτιμώντας τα ακόλουθα:
(1) Το παράρτημα ΙΙ του κανονισμού (ΕΚ) αριθ. 1081/2000 απαριθμεί τα πρόσωπα, των οποίων τα κεφάλαια έχουν δεσμευθεί δυνάμει του ίδιου κανονισμού.
(2) Στην κοινή θέση 2002/831/ΚΕΠΠΑ της 21ης Οκτωβρίου 2002(2), το Συμβούλιο αποφάσισε να αναπροσαρμόσει το παράρτημα της κοινής θέσης 2000/346/ΚΕΠΠΑ της 26ης Απριλίου 2000, για την παράταση και τροποποίηση της κοινής θέσης 96/635/ΚΕΠΠΑ όσον αφορά τη Βιρμανία/Μιανμάρ(3). Το εν λόγω παράρτημα περιλαμβάνει τον κατάλογο με τα πρόσωπα επί των οποίων εφαρμόζονται τα περιοριστικά μέτρα που καθορίζονται στο σημείο 5 στοιχείο β) εδάφια i) και iii) της κοινής θέσης 96/635/ΚΕΠΠΑ. Επομένως, το παράρτημα ΙΙ του κανονισμού (ΕΚ) αριθ. 1081/2000 πρέπει να τροποποιηθεί ανάλογα.
(3) Ο παρών κανονισμός πρέπει να τεθεί αμέσως σε ισχύ ώστε να διασφαλιστεί η αποτελεσματικότητα των μέτρων που προβλέπονται σ' αυτόν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΚ) αριθ. 1081/2000 αντικαθίσταται με το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Οκτωβρίου 2002.

Labels: 5
10
7
3
18